Foto: REUTERS/MIKE THEILER Oq uy rasmiy vakili Sara Sandersning ma’lum qilishicha, AQSh prezidenti Donald Trampning maslahatchisi, «o‘layotgan» senator Jon Makkeyn haqida hazil qilgan Kelli Sedler ishdan bo‘shatilmagan. Bu haqda CBS News xabar bermoqda. «Men Oq uy xodimlarining ichki yig‘ilishiga izoh bermayman», - dedi Sanders. Biroq, uning ta’kidlashicha, Sedler prezidentlik ma’muriyatida ishlashda davom etmoqda. Eslatib o‘tamiz, avvalroq AQSh prezidenti Donald Trampning maslahatchisi Kelli Sedler «o‘layotgan» senator Jon Makkeyn haqida hazil qilgani va ko‘pchilikning g‘azabini keltirib chiqargani xabar berilgandi.